钦定古今图书集成/明伦汇编/闺媛典/第166卷 > 陈泰妻高氏〈邵氏附〉
## 钦定古今图书集成/明伦汇编/闺媛典/第166卷 > 陈泰妻高氏〈邵氏附〉

按《钱塘县志》：“高氏，陈泰妻。年二十二，泰亡，泰兄谦欲
火泰棺，逼高他适，高截发自誓乃止。抚五岁子宗仁，
长娶于邵，生孙继先。六岁而宗仁没，妇邵年二十五，
与姑共抚之成立。高卒于嘉靖二十四年，年七十六，
守节五十四年。邵亦继高而没，年六十一，守节三十
六年。”

===倪朱谟妻沈氏===按《钱塘县志》：沈氏，二千石南金孙，孝廉灿女。年十八，
归倪朱谟。寡姑杨病，氏焚香谢天，刲股和羹，食姑而
愈。生子洙龙，谟忽喷血死。沈年十九，悲怆不欲生，姑
抚之曰：“妇以死殉，吾儿独不念亲老乎？”氏乃不敢言。
家贫，饔飧不继，取给十指，手若皲。瘃值奇荒，作粥食，
其子以粥饮自啜，坐卧一小楼不下者二十馀年。教
洙、龙有成，郡县旌表。